**Zápisnica č. 1/2024**

**zo zasadnutia správnej rady Historického ústavu SAV, v. v. i. dňa 25. januára 2024**

Prítomní: P. Bystrický, D. Duchoňová, M. Hanula, S. Michálek, D. Segeš

Zasadnutie otvoril a viedol predseda Správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady schválili:

**1.** **Rozpočet HÚ SAV, v. v. i. (ďalej aj ústav, organizácia)**

Predseda správnej rady informoval o návrhu základného rozpočtu ústavu na rok 2024 pre 1. štvrťrok. Správna rada návrh schválila.

**2. Personálne otázky ústavu**

Predseda správnej rady informoval o personálnych otázkach. Od 1. 2. 2024 nastúpi do pracovného pomeru na 50-percentný úväzok M. Lysý. Ku dňu 29. 2. 2024 ukončí pracovný pomer v organizácii dohodou A. Herucová.

**3. Návrh na nové zloženie dozornej rady ústavu**

Predseda správnej rady informoval, že predsedníctvo SAV schválilo za nového člena dozornej rady ústavu prof. J. Daneka z Pedagogickej fakulty UK v Bratislave.

**4. Finalizácia správy o činnosti ústavu za rok 2024**

Predseda správnej rady informoval, že na zasadnutí vedeckej rady ústavu 18. 1. 2024 informoval jej členov o činnosti organizácie za rok 2023. Vedecká rada následne prerokovala a schválila najvýznamnejšie výsledky činnosti ústavu za uplynulý rok.

**5. Doktorandské štúdium**

Predseda správnej rady informoval, že vedecká rada zároveň na zasadnutí 18. 1. 2024 schvália nové témy doktorandského štúdia.

**6. Končiace Vega projekty, nové ústavné projekty**

Predseda správnej rady informoval, že vedecká rada organizácie zároveň 18. 1. 2024 schválila záverečné správy končiacich Vega projektov a schválila nové ústavné projekty.

**7. Rôzne**

Členovia správnej rady opätovne rokovali o návrhu nových pravidiel hodnotenia výskumných pracovníkov.

Predseda správnej rady informoval, že dňa 15. 2. 2024 sa uskutoční celoústavné zhromaždenie, na ktorom odprezentuje správu o činnosti organizácie za rok 2023.

Predseda správnej rady informoval o rokovaní s členmi auditorského zboru SAV (audit organizácie za roky 2020 – 2023). V priebehu dvoch týždňov ústav dostane nález auditu.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.